река Марица - Flashnews\nсряда, 16 юни, 19:57\nТруп изплува по течението на река Марица край Пловдив\nТруп с неустановена самоличност е забелязан по течението на река Марица край Пловдив. За тялото е подал сигнал в късния следобед пешеходец, който разхождал кучето си, предаде БНТ. Мъжът обяснил, че забелязал човек на около километър след железния мост по течението на реката. Полицията е предприела оглед на мястото. Не […]\nПробонабиране от единадесетте зони за водоснабдяване по поречието на р. Марица е извършено от РЗИ-Хасково през днешния ден, съобщиха от РЗИ. Пробите са взети от краен потребител във всички вододайни зони, захранващи 48-те населени места, в които водата е забранена за пиене и готвене след решение на Областния кризисен щаб […]\nВърховна административна прокуратура (ВАП) ангажира министъра на околната среда и водите (МОСВ), изпълнителния директор на Българската агенция по безопасност на храните (БАБХ) и главния държавен здравен инспектор да предприемат мерки за опазване от замърсяване водите на река Марица. Действията на прокуратурата са предприети след самосезиране по повод публикации в електронни […]\nАко кравите не бяха пили вода от р. Марица, нямаше да се разбере, че е имало натравяне на водата\nПреди обяд се очакват резултатите от пробите на водата от р. Марица в района на Димитровград. Вчера следобяд близо 30 крави са умрели за около 10-15 минути, след като пили вода от реката в района на „Неохим“. Заради инцидента е спряна водата на 51 населени места. Част от труповете на животните все […]\nПрокуратурата в Пазарджик се самосезира за замърсяване на реките Марица и Пишманка\nОкръжна прокуратура – Пазарджик се самосезира и разпореди проверка във връзка с публикации в медиите за замърсяване на река Марица и на река Пишманка с нефтопродукти и полициклични ароматни въглеводороди в района на града, с. Огняново, обл. Пазарджик и гр. Стамболийски. Според обвинението в следствие на замърсяването са настъпили вреди […]\nПреустановено е замърсяването на река Марица. Тази сутрин е извършено повторно пробонабиране от канализационните колектори и река Пишманка. Резултатите от пробите сочат, че замърсяването е преустановено. Показателите от Градски колектор-1 са: ХПК – 128 mg/l и неразтворени вещества – 209 mg/l, а от Градски колектор-2: ХПК – 49 mg/l и […]\nРайонна прокуратура – Пазарджик наблюдава досъдебно производство за замърсяване на водите на река Марица, при което са установени големи количества мъртва риба Районна прокуратура – Пазарджик наблюдава досъдебно производство за замърсяване на водите на река Марица, от което са настъпили вреди на околната среда – престъпление по чл. 352 от […]\nСтотици отровени риби изхвърли река Марица. За това сигнализира кметът на община Стамболийски Георги Мараджиев във фейсбук. „Още в 8 часа тази сутрин бях уведомен за проблема и въпреки че съм в чужбина, предприех мерки, за да бъдат уведомени всички институции. Това е голям проблем. След проверка от страна на […]


Фалшиви ”инфлуенсъри” костват милиарди на фирмите – Vesti.cc\nФалшиви ”инфлуенсъри” костват милиарди на фирмите\nП рез последните години т.нар. ”инфлуенсъри” се радват на много голяма популярност. Толкова голяма, че някои от тях изкарват десетки и дори стотици хиляди долари само за една публикация в профила си в Instagram например. Очаквано, това се превръща в апетитна идея за мнозина, като в последно време има голям ръст на фалшиви ”инфлуенсъри”, съобщава онлайн изданието ZDNet.\nС думата ”инфлуенсъри” се определят хората, които са известни в социалните мрежи и имат голям брой последоватеи. Това ги прави влиятелни личности, което всъщност означава и думата ”инфлуенсър”, но те предпочитат да се наричат с чуждицата и у нас.\nИнтернет знаменитостите могат да имат по няколко милиона и дори по няколко десетки милиона последователи в социалните мрежи. Това ги прави особено атрактивни за компаниите, които търсят нови начини да рекламират продуктите си на повече хора.\nСайтът 8chan – предпочитано място за опасни престъпници\nИ докато някои ”инфлуенсъри” са откровени и не крият кои техни публикации са рекламни, то други злоупотребяват с позицията си. Те изискват от фирмите безплатни продукти или пътувания (освен хонорара), за да публикуват положителни неща за брандовете.\nОт тези привилегии искат да се възползват всякакви ”инфлуенсъри” дори и тези с няколко десетки хиляди последователи. Те не винаги искат хонорар, но пък искат да бъдат канени по събития и да им се покриват разноските. Това им позволява да се рекламират пред собствената си аудитория, че са търсени и актуални, което се надяват да доведе до увеличаването ѝ.\nРезултатът е, че само през 2019 г. компаниите ще похарчат 8,5 млрд. долара за ”маркетинг чрез ”инфлуенсъри”, казва компанията Mediakix. Анализаторите прогнозират още, че през 2020 г. сумата ще достигне 10 млрд. долара.\nОказва се обаче, че има и доста измами. Някои ”инфлуенсъри” обаче имат голям брой фалшиви последователи, т.е. празни профили и ботове, чиято единствена функция е да ”надуват” общия брой почитатели на дадената личност. Средно 15% от последователите на всяка онлайн знаменитост са фалшиви.\nСпоред Mediakix консервативната оценка сочи, че поне 1,3 млрд. долара на година се оказват похарчени напразно за рекламиране пред празни профили. Индиректните разходи може да са още по-големи.\nАнализаторите посочват, че някои ”инфлуенсъри” прибягват до най-различни методи, за да генерират последователи. В интернет има дори специални услуги, които осигуряват последователи срещу заплащане. Някои такива услуги твърдят, че последователите им са реално или не дават никакви подробности. Обикновено цените варират според социалната мрежа, като могат да са от 16 долара за 1000 последователи в Integram до за 1000 абонати в YouTube.\nСоциалните мрежи забраняват използването на подобни методи за трупане на почитатели. Тези, които ги използват, рискуват най-малкото фалшивите профили, които ги следват, да бъдат изтрити, но може и техният собствен профил да бъде закрит, ако злоупотребата е голяма.\nТова обаче се случва сравнително рядко. Затова все повече компании започват да наемат фирми, които да проверяват ”инфлуенсърите” преди те да рекламират при тях. Подобно проучване на Ritz Carlton например показва, че при неуточнен брой ”инфлуенсъри”, при които компанията е рекламирала преди, всъщност имат 78% фалшиви фенове.\nTags: интернет съдържаниеинфлуенсърионлайн измамионлайн рекламасоциални мрежи


Оставка на италианското правителство | Новини и анализи от Европа | DW | 22.02.2007\nОставка на италианското правителство\nИталианският министър-председател Романо Проди подаде снощи оставката на своето правителство. Какво наложи тази неочаквана стъпка? От Рим – Грегор Хопе:\nПроди остана много малко при президента Джорджо Наполитано. Още преди осем часа снощи той напусна двореца Куиринале, където връчи оставката си - една стъпка, която неговият противник, водачът на опозицията Силвио Берлускони, очакваше с трепет:\n“Парламентът отказа да подкрепи политиката на кабинета. Страната трябва да се спаси от тази катастрофа посредством оставката на правителството. Проди е длъжен да подаде оставка.”\nКакто и стана. Провалът на гласуването в Сената отново съживи един стар проблем на италианската левица: два пъти в продължение на десет години комунистите свалят правителство на Проди. Но докато до есента на 1998 Проди беше управлявал две години, сега шокът идва едва след девет месеца.\nНепосредствено преди гласуването в Сената външният министър Массимо Д Алема се опита да върне в строя крайната периферия на така широката управляваща коалиция – намеквайки, че ако гласуването по въпроса за външната политика се провали, това може да се окаже края на правителството Проди. Ставаше дума за финансирането на афганистанската мисия на италианските войски. Външният министър се застъпи енергично за оставянето на контингента от 1700 войници в Афганистан:\n“Омиротворяването на Афганистан не е мисия на НАТО. Това е мисия на ООН, в рамката на която НАТО заедно с други страни изпълнява една деликатна и извънредно важна военна задача – но на първо място това е политическа и гражданска мисия.”\nТова беше казано на сенаторите от собствения лагер, някои от които се опитаха да обвържат афганистанската мисия с един съвсем друг въпрос – разширяването на американската военна база в град Виченца. И по двете точки кабинетът Проди бе обвързан чрез ангажиментите на предишното правителство на Берлускони. Това обаче не смути двамата комунистически сенатори, които се въздържаха от гласуване; същото сториха и двама от пожизнените сенатори, единият от които беше ветеранът на италианската политика Джулио Андреоти. И така правителството се препъна.\nДнес президентът Наполитано започва консултации по сформирането на ново правителство. Той не е длъжен да назначи веднага нови избори. Ако Проди съумее да привлече на своя страна част от опозиционните християндемократи, той би могъл да оглави и следващия кабинет. Това обаче е малко вероятно. Ръководната роля на Берлускони в десния лагер е все още неоспорвана.


Вие сте тук: Home » Интервюта и мнения » Д-р Атанас Богоев: Безумна информация за очното здраве се среща в интернет\nПубликувано 07:05, 25/10/2017 Публикувано от: Пациентски вестник\nНе се доверявайте на произволни източници в интернет относно здравето на вашите очи, апелира младият лекар д-р Атанас Богоев, който специализира офталмология в Медицинския университет в София. Д-р Богоев е стартирал проект, който цели да подобри общата култура на българите като нация за здравето на нашите очи. В интервюто си той обяснява, че далекогледството не е очно заболяване, а състояние на окото.\n– Д-р Богоев, смятате ли, че хората не са достатъчно и добре информирани относно здравето на очите си? Затова ли стартирахте проект за подобряване на здравната ни култура?\n– Много от пациентите идват при нас с грешна информация както относно профилактиката, така и относно лечението на очните заболявания и състояния. И тази информация основно я получават от интернет. Това ме накара да потърся каква информация, свързана със здравето на очите, има в интернет и попаднах на ужасни неточности, публикувани в различни измислени сайтове. Това според мен е проблем, с който никой не се занимава.\nАпелирам към следното: колкото и информация да има в интернет, не се доверявайте на произволни източници, в които пише какви ли не глупости – да се капят капки от лоза в очите, да се капе мед в очите и какво ли не още. Повярвайте, наистина има хора, които са си увредили зрението заради такива неща. Дори и само един пациент да предпазим от грешни стъпки и грешни действия, да не му позволим да увреди зрението си, това е победа за нас.\nЗатова стартирах фейсбук страница “Очно здраве”. Започнах да публикувам поредица постове, насочени към очното здраве като впоследствие това еволюира в блог. Там споделям статии, които образоват населението и пациентите как да запазят очите си по-здрави. От друга страна – пациенти, които вече имат заболяване, могат да се информират, да открият професионална информация за собственото си здраве. Последната статия, която публикувах, е за далекогледството.\nДалекогледството не е заболяване,\nТо е състояние на окото, вид неправилно пречупване на светлината. Окото не пречупва светлината правилно до един фокус, за да вижда ясно образите. При далекогледството (хиперметропия) отдалечените образи изглеждат ясни, а близките обекти изглеждат замъглени.\n– Какви са другите характерни особености на това състояние?\n– Друга характерна особеност на далекогледството е, че обикновено е наследствено. Две са причините за хиперметропията. Едната е, че окото при това състояние е с по-къса от нормалната дължина. Другата причина е, че роговицата – предната прозрачна част на окото, е твърде плоска. Като резултат от тези състояния светлината не се фокусира идеално върху ретината, а малко зад нея. А това води до съответните симптоми. Един от най-честите симптоми е трудно фокусиране върху близки обекти – когато четем книга или когато пишем с химикал. Друг характерен симптом е появата на напрежение, на парене в очите, особено след дълга работа. При далекогледство често се появява ечемик по клепачите. Това е един от характерните симптоми при деца със скрито или изявено некоригирано далекогледство. Често в нашата клиника идват пациенти по повод често появяване на ечемици и ние реално тогава откриваме далекогледство.\nКакво значи скрито далекогледство?\n– При далекогледството образът, който идва в окото, се измества зад ретината, но очната леща при младите хора, както и при децата, разбира се, има свойството да фокусира. Т.е., те имат резерв, имат капацитета да фокусират постоянно. Но си представете, че при това положение окото им е в постоянно напрежение, все едно постоянно вдигат тежести. Постоянно се напряга, което води до главоболие, особено след интензивна работа отблизо. Това също е един от симптомите, а цялото пренапрежение води до появата на ечемик по клепачите.\n– Това означава ли, че главоболието може да подскаже и наличието на далекогледство?\n– Има много причини за главоболие, но една от тях наистина може да се търси в некоригирано далекогледство. Поради способността на децата и младежите да компенсират далекогледството чрез фокусиране с тяхната очна леща, то може да остане скрито. И тука е\nролята на профилактичните прегледи,\nкоито трябва да се правят поне веднъж годишно на децата, например при откриване на учебната година.\n– Какви са лечебните методи за коригиране на далекогледство?\n– Трябва да се подходи индивидуално към всеки пациент. Затова няма един най-добър универсален метод. Примерно на всички пациенти слагаме очила или на всички пациенти слагаме лещи. Както знаете, очилата много често са метод за коригиране на далекогледство, използват се т.нар. плюсови лещи, така се изписва и в рецептите за очила. Очилата се толерират повече от деца, от бебета, на които трябва да се коригира това състояние. А при тях няма как да стане с контактни лещи. Относно контактните лещи – те са другият метод за корекция, който е удобен при различни видове спорт, въобще за по-младите хора. Очните лещи имат всички плюсове, които очилата нямат: те съответстват на кривината на окото като осигуряват по-широко зрително поле в сравнение с очилата. Те не се замъгляват при студено време и са подходящи при повече движения.\nТретият метод е т.нар. лазерно премахване на диоптрите или рефрактивна хирургия.\n– Кога препоръчвате рефрактивна хирургия?\n– Един от критериите за прибягване до рефрактивна хирургия е окото на пациента да е спряло своя растеж, тъй като с растежа се променя диоптърът. Когато е спрял растежът на окото, а това се случва между 21 и 25 години, тогава реално може да се пристъпи към поредица от изследвания. Те ще покажат дали този пациент е подходящ или не е подходящ за такъв вид операция. Правят се съответно няколко апаратни изследвания, разширяват се зениците, блокира се функцията на лещата, гледат се диоптрите преди и след блокирането. Необходими са около 3 часа изследвания, след което може да се установи дали пациентът е подходящ за лазерна корекция.\nД-р Васил Йонков: Една пета от храните, които ядем, причиняват главоболие\nTags: Безумна информация,Д-р Атанас Богоев,Здраве,интернет,очното здраве


СТРЕС ТЕСТОВЕТЕ В БАНКОВИЯ СЕКТОР: АЛТЕРНАТИВНИ ГЛЕДНИ ТОЧКИ » Съюз на икономистите в България\nФорум на СИБ\nСТРЕС ТЕСТОВЕТЕ В БАНКОВИЯ СЕКТОР: АЛТЕРНАТИВНИ ГЛЕДНИ ТОЧКИ\n1 Сеп. , 2016\nПо инициатива на Съюза на икономистите в България, съвместно с ФНТС и Национално сдружение ГЛАС, на 30.08.2016 г. се проведе дискусия около кръглата маса на тема: „Банки и клиенти: реални и премълчани резултати от стрес-тестовете в България“\nВстъпителни доклади бяха представени от:\n1. Румен Гълъбинов – финансов експерт, на тема:\n„Отминалите стрес-тестове за банките и предстоящите за застрахователните и пенсионните компании: какво се крие зад официалните факти и оценки?“\n2. Веска Волева- адвокат, на тема:\n„Какво печелят клиентите и длъжниците от стрес-тестовете в банковия сектор: типични ситуации на банкови измами“ ;\nОбстойно изказване пред участниците във форума направи националният омбудсман Мая Манолова. Тя информира за задвижената инициатива за промени в привилигерованото законодателство за банките и монополите, което е въведено и действа в явен ущърб на интересите на гражданите –потребители и кредитополучатели.\nВ дебата с изказвания взеха участие известни експерти по публични финанси и банкови регулации, както и журналисти:Д-р Любомир Христов, инж. Рачо Петров, Владимир Каролев, Ангел Гаджев, Петър Илиев, проф. Вълчо Стоянов, Сашо Радев и др.\n1. Критична оценка на проведените стрес-тестове и публично оповестената информация от БНБ, особено в частта за онези банки, които не отговарят напълно на критериите за капиталова адекватност. Другото основание за изказаните критични бележки беше липсата на яснота относно методологията на стрес-тестовете и тяхното съответствие с европейските критерии и изисквания;\n2. Защита на подхода, на начина и формите на публичното информиране за стрес-тестовете, възприети от БНБ. Аргументите за това становище се свеждат до осигуреното онлайн детайлно представяне на финансовата ситуация във всяка банка; стриктното приложение на предварително оповестената процедура и критерии за стрес-тестовете; необходимостта от спазване на приетите законови регламентации за банковия надзор. Специално внимание се обърна върху опасността от неоснователни внушения за очертаваща се нестабилност на банковия сектор или на група проблемни банки – без да се отчита макроикономическата ситуация, която не дава поводи за подобни изводи (по-специално, позитивните сигнали за нарастване на БВП през последните две години )\n3. Препоръка: изводите от стрес-тестовете на банките да се осмислят критично и да се ползват при провеждане на предстоящите стрес-тестове на застрахователните и пенсионните дружества. Във връзка с това се подчерта, че държавните институции не трябва да се доверяват без самостоятелен анализ на поднасяните информации за финансовата стабилност и високата доходност в този сектор. Необходима е независима експертна оценка , особено в частта за инвестициите на частните пенсионни дружества и гаранциите за вноските на осигурените лица.\nНай-оживени бяха споровете по темата за взаимовръзката между капиталовата адекватност и кредитната дейност на банките в България. Тук интерпретациите имаха подчертано критичен характер. Чуха се доста негативни оценки, подкрепени с факти, осветляващи реалните взаимоотнощения между банки и клиенти, извършвани в нарушение на нормалните правни процедури, възприети в другите страни на ЕС.\n1. Начинът, по който се прилага чл. 417 от ГПК спрямо „неизправните“ длъжници – изцяло в интерес на банките кредитори, извоювали си законовото право да променят едностранно договорите за кредитиране, да променят лихвите, да обявяват кредитите за предсрочно изискуеми и т.н. От тази процедура де факто са изключени кредитополучателите, които са лишени от правото на съдебна защита. Срещу тях се действа грубо и силово от ЧСИ, както и от колекторски/дъщерни фирми на кредитиращите банки;\n2. Създаването на система за финансови и имотни измами, ползвани от част от банките, след като са „доказали“ неизправността на кредитополучателите;\n3. Растящият процент на необслужваните кредити – показател, по който България се намира сред застрашените държави в ЕС;\nЗаедно с това част от изказалите се обърнаха внимание на обстоятелството, че тези неевропейски прийоми на банкиране в България всъщност са регламентирани със закон. Лобисткото /привилигеровано банково законодателство пази банките от съдебно преследване. Тази ситуация прилича на „узаконена кражба“, коментира един от участниците в дискусията. В България властват не правовият ред, не юридическият суверенитет на държавата, а лобистки закони и правила, прокарани от групи по интереси, каквито са банките и монополите, добави друг от изказалите се.\nВ заключение следва да се отбележи, че в центъра на вниманието на дебата застана проблемът за парализираната кредитна и инвестиционна дейност в банковия сектор като цяло. Банките на практика са замразили своите финансово-кредитни отношения с бизнеса, те не анализират перспективните и доходни ниши в реалната икономика, концентрирайки се върху изпълнението на годишни планове за продажбите, таксите, печалбите. Никой в България не практикува предприемаческия модел на банкиране, който предполага взаимна обвързаност с фирмите, подкрепа на тяхната инвестиционна и иновативна дейност, носеща добавена стойност; и респективно – по-високи печалби за кредитиращите банки.\nЗатова се стигна до ненормалното положение, банките да отчитат нарастващи печалби, а бизнесът, особено малкият и средният, да е в риск от верижни фалити. В същото време едно нищожно малцинство от около 100 фирми, приближени до политическата класа, ползват изгоден ресурс от националния бюджет и европейските фондове. Тази икономика няма перспектива и рано или късно сривът ще настъпи, предупредиха макроикономисти и финансисти. Същевременно те отправиха апел към СИБ да продължи да дава трибуна за алтернативни гледни точки в областта на регулациите в банковия сектор и монополите. „Вече се чувства, че икономическата гилдия е с нараснала активност в публичния дебат – отстоявайки интересите на бизнеса, домакинствата и гражданите“ , заяви един от участниците във форума. Възприемайки тази препоръка, чрез своя сайт СИБ ще направи достояние на интересуващите се най-интересните мнения, споделени от участниците в кръглата маса.\nОчаквайте встъпителния доклад на адвокат Веска Волева по темата „Какво печелят клиентите и длъжниците от стрес-тестовете в банковия сектор: типични ситуации на банкови измами“ в сайта ни.\nВъв встъпление към форума проф. Кръстьо Петков, Председател на УС на СИБ и модератор на дискусията, прочете специална декларация, която публикуваме без съкращения:\nВстъпително слово от проф. Кръстьо Петков, На кръгла маса на тема „Банки и клиенти: реални и премълчани резултати от стрес-тестовете в България “\nПоводът са публикуваните преди няколко дни компромат в два новинарски сайта за инициаторите на нашия форум r за мен лично. Анонимните автори на поръчковите клевети се опитват да внушат на техните читатели, че ние – цяла група икономисти, финансисти, юристи- сме приели да бъдем говорители на бившия управител на фалиралата „КТБ“. Припомнят се и част от общите ни предложения за промени в законодателството, в защита на банковите клиенти – вложители и кредитополучатели, представяйки ги като нелегитимна дейност.\n– привилигерованото банково законодателство, прието чрез нерегламентиран лобизъм, в ущърб на кредитополучателите и вложителите;\n– тясното преплитане на интересите между властимащите и банковите институции- практика, която излезе наяве при разплитане на скандалната афера с КТБ;\n– лишаването на длъжниците на някои банки от право на съдебна защита при счетоводно скалъпени зад гърба им действия за силово събиране на неплатени суми и т.н.\nСъбрали сме се по предварително обявена тема и регламент на дискусията. Имаме достатъчно заявени встъпления и изказвания от известни, висококвалифицирани и независими експерти. Ще чуем становища, които не съвпадат с официалните съобщения и доклади на БНБ и МФ относно резултатите от извършиените стрес-тестове на банките. Фокусът на дискусията, която зпочваме е върху въпроса: „ Действително ли има достатъчно комплексни доказателства за стабилността на българския банков сектор, при положение, че тяхната кредитно-спестовна функция не е била предмет на обстойна проверка и анализ“\nалтернатива, дискусии, омбудсман


Нанотехнологии съхраняват органи преди трансплантацията им | Вестник Борба - областен всекидневник, Велико Търново\nНанотехнологии съхраняват органи преди трансплантацията им\nНанотехнологии позволяват бързо да се загреят съхранени посредством криогенетиката тъкани, без да им причинят увреждания, сочат резултатите от изследване, цитирани от Франс прес. Това може един ден да допринесе за съхраняване на човешки органи преди трансплантациите им.\nНовият метод, разработен от учени от университета на Минесота, позволява бързо и равномерно загряване, което не влияе върху жизнеспособността на тъканите.\n„За пръв път успяхме да загреем бързо и равномерно биологични образци с по-големи размери, без да предизвикаме увреждането им – заяви ръководителят на екипа Джон Бишоф. – Замразяването на тъкани не бе никакъв проблем. Проблемът досега бе свързан със загряването им, без то да предизвика увреждането им.“\nОтдавна съществуват технологии за трайно съхраняване на тъкани. Става въпрос за криогенетиката, която се изразява в замразяване при температури от минус 160 до минус 196 градуса Целзий.\nНо при сегашната липса на технология за загряване, което не предизвиква увреждания, предназначените за трансплантации сърца и бели дробове са съхранявани в лед. 60 на сто от тези органи стават неизползваеми, защото е невъзможно да бъдат съхранени повече от 4 часа.\nАко половината от въпросните органи можеха да се присадят, до две години щеше да е решен проблемът, свързан с пациенти в САЩ, които чакат за трансплантации.\nМетодът се състои в смесване на покрити с железен оксид силициеви наночастици с разтвор, който позволява бързо и равномерно да се генерира топлина във всички образци с помощта на външно магнитно поле. След загряването не били открити признаци за увреждания върху нито един от образците. Освен това тъканите лесно били почистени от наночастиците, след като били размразени.\nУчените тествали метода със замразени човешки кожни клетки, парченца сърдечна тъкан и артерии от прасета, след като по-рано бяха успели с помощта на разтвора да размразят съвсем малки едномилиметрови тъкани. Изследването показа, че е възможно да се постигнат същите резултати с по-големи образци, като например цели органи.\n← Френска авангардистка превърна употребявани пликчета от чай в изкуство\nПроектозакон повелява да се отчита щастието на домашните любимци при развод →


Проблем с ГУ при намаляващо количество газ - H5 - Page 2 - Hover H3/H5 - Great Wall Motors Фен Форум\nОт Ванката, 8 Юли, 2013 в Hover H3/H5\nИнтересно ще бъде ако имаш възможност да изпълниш първите две точки. Информирай за резултата,моля. Какво си открил,колко струва,начи на доставка и т.н.\nСептеври 2016 г.смениха в Митвас гаранционно бутилката и помпата. В края на май пак същото,не работи на газ. Пълна бутилка и сама превключва на бензин, нооооо вече не съм в гаранция. При посещение в сервиза ми казаха изгорял някакъв блок и от там и помпата и това ще струва 900 лв. Посъветваха ме да заменя с газов инжекцион с изпарител,казаха че работят с някаква фирма и ми дадоха телефона. Обадих се и ми казаха 1400 лв,като ми приспадат бутилката. Реших да се обадя на приятел който работи в Баховица, от там ме посъветваха да се обърна към сервиз Тандер. Така и направих,записах час,приеха колата и след 3 дни ми се обадиха да си я взема,оправена. Ето какво съдържа фактурата:пътен тест 0,2 часа-6,40 лв.,подготовка за ремонт 0,2 ч.-6,40 лв.,демонтаж бутилка газ 1,5 ч.-48 лв. демонтаж/монтаж на помпа газ 1,5ч.-48 лв.,диагностика АГУ 1ч.-32 лв.(материали) кабел 1бр. 23,80 лв.филтър газ 1бр.-10 лв. торбичка газ 1бр.-14,50 лв. помпа газ 1 бр.54,15 лв. 20% ДДС и общо 291 лв. Не разбрах откъде Митвас взеха 900 лв.иначе и те първи определиха проблема,казаха ми изгорял блок????? преди помпата и помпа. За сега колата върви на газ както преди.\nЗдравейте колеги, мен лично ме посъветваха да не падам под 2 диода, защото имало риск от прегряване и изгаряне на помпата. При течната фаза тя е вътре в бутилката, когато количеството втечнена газ е малко - не се охлаждала добре. Споменаха и че са префлашвали старите версии на Виале контролера за нещо си. Иначе съм стигал и на 1 диод, тогава започва да придръпва от време на време, предполагам не му достига налягане, но без други проблеми. Имам друга грижа обаче, при горещо време и продължително каране понякога не стартира зареждането на газ на газоколонката - съчмата на клапана на входа "заяжда".\nЗдравей, на мен също ми се е случвало да заяде съчмата и то на път за Гърция и 1000км карах на бензин. На една газосанция в Гърция я оставихме по дълго да се мъчи и успя да тръгне. Като се прибрах в София пръснах вътре в накрайника силиконова смазка и от тогава нямам проблеми вече 2 години.\nOn 28.06.2017 г. at 8:54 PM, Niki.A. said:\nВземаш отверка, натискаш съчмата, отлепва се със съскане (изпуска малко газ) и пълниш.\nАз съм си направил функционално приспособление "ръчкалка" за тази цел Стои в багажника и като тръгна по моретата ми е много полезна - представлява дълга отвертка със заоблен и добре полиран край, за да не нарани съчмата. Иначе съм напръскал със силиконова смазка, както казва колегата Ники, да видим дали ще се подобрят нещата.\nОтговорено 8 Юли, 2017\nАз си имам отверка още от Алекото ми е талисман и с нея ръчкам и става....\nздравейт на всички от месец имам ховер н5 на газ течна фаза и днес ми направи следния номер, както си седях на светофара и тръгнах да включа на 1 скорост и колата прехвърли на бензин и лампите на виалето спряха да светят .Загасих пак запалих нищо ,откачих акумулатора за малко и заработи и пак спря. Откачих го пак и тръгна преди това не е губил мощност или нещо от сорта два пъти при рязко спиране ми прехвърляше от газ на бензин .\nЗдравей и на мен ми го правеше преди бяха ми сложили бутилката под различен ъгъл, отиваш в Тандер и ще ти я оправят.\nтака ще направя\nНа 2.01.2018 г. at 14:08, Georgi86 написа:\nот няколко дни имам сходни проблеми ,,,,минавам около 200 км на газ и при три оставащи диода се превключва сама на бензин,,,,,така обиколих доста места включително и официалните сервизи като на всякъде цифрата започваше от около 300 кинта ,мой познат преди време ми беше препоръчал Митко Субарото,,,,и след доста четене по други форуми, си записах час за 10.01 18 г Човека не почна да ми обяснява глупости а просто мина директно на темата : китаиска помпа (с каквито сме в момента ) 50 лв за смяна 60 лв , бошова помпа 180 лв - труд пак 60 лв, и двете изкарват межди 10 и 20 хил/км като обяснението беше че може би бошовата ще изкара малко повече от китайчето , Като цяло ми обясни че максималния пробег с китайчето е около 25хил а с бошовата 40 хил ,но това са максимални стойности !!!! ,ВАРИАНТ 3 : нова бутилка с по голям отвор и съответно по голяма помпа със цена доставка и монтаж около 1400-1500 лв!!! НО помпата изкарва 100 хил и последващия ремонт за около 200 лева и позволява да изкара нови 100 хил всеки да избира сам !!!!!! мое мнение сега ще сложа китайче и на пролет след 15хил ще си поръчам вариант 3 !!!\nСамо предлагам, а ти ако искаш се замисляш...за 1200 лева един обикновен инжекцион има такива с впръскане и на бензин и си решаваш проблема поне за 150000 км....\nПреди 1 час, Kan4o написа:\nДа си телефона моля ти се занимаваш с газ нали?\nако е обикновена газ трябва да е хубава и да е при точен майстор защото после се почва ,ираене на оборотите и какво ли още не .течната фаза е ясна една помпа на бош и готово.Моята мисля ,че не е сменяна и джипа е на 69000 км.\nДа попитам дава ми разход на газ 20 , 21 литра в града струва ми се много.\nРедактирано 6 Януари, 2018 от Georgi86\nОтговорено 7 Януари, 2018\nПреди 20 часа, Georgi86 написа:\nПривет колега,20 градско(София) ми се е случвало но тогава съм карал ,,,,,,,,, луд не е точната дума ,,,,,,,,,,бързичко така да се каже ,,,,,,,,, по магистралата с 170-180км/ч ми дава пак толкова .........относно помпата по официалните сервизи ти я сменят без да ти кажат на около 10 хил ,,,отиваш за масло и се прибираш и с нова помпа само където ти не знаеш.......още нещо никой не ти слага бошова помпа ,,,,,,всичко работи с китайчета..........\nможе и да е така да я сменят без да ти кажат.\nкажи като я смениш на 10 как е положението\nЗдравейте и за много години, ще си позволя да се намеря в темата .Не карам грейт уол ,но си закупих кола преди около година с газова виале като вашите или подобна.Тъй като съм от Бургас , а тук никой не е чувал за течна газ или поне аз не съм намерил ще и помоля за кординати на майстори ,естествено извън офиц.представители ,които се занимават с ремонт на въпросната система. Да чукна на дърво засега нямам проблеми ,но съм минал около 12 000 км с готината българска газ затова ми се иска да съм подготвен. Благодаря на отзовалите се!\nпреди 42 минути, mistarmi написа:\nпоследния има сервиз във Варна ,но като им звънях човека които се занимаваше с виеле беше извън страната и ще се прибере някъде към края на месеца...... за първия съм дал инфо по нагоре в дискусията,за нито някой беше писал по другите дискусии за газовите потърси и ще намериш\nДа ти кажа нашите от Добрич ходят в Бургас и това твое твърдение малко ме изненадва,но ..........Ето ти линка на вашата фирма https://technogas.bg/ . те ако не могат да ти помогнат не зная.\nОтделен е въпроса коя система е по-добрата за собственика на превозното средство в БГ т.е. OBD газов инжекцион с възможност за настройка за допълнително впръскване на бензин след определено обороти или течната фаза при която този момент е константа на определен брой цикли и проблемна помпа.\nИма доста сносни уредби с елементарен софт за преработка до "нормален" инжекцион на сносни цени и качество.\nАз съм използвал нов от тази фирма на предния ми автомобил.\n160к без проблеми ако не се смята запушените дюзи на края от "качествената газ" - почистиха ги с ВД-40 + компресор и отново напред.\nФирмата представител за БГ е "Домоестетико" - Александров лицето за контакт.\nЛично аз бих използвал която и да е фирма за доработка до инжекционна с-ма с впръскане на бензин след определени обороти.\nМоже да се регулира честотата на циклите както и количеството на впръскания бензин.\nМоята я бях направил след 3500 оборота за магистрали и изпреварване,иначе само на газ.\nСофтуера е доста елементарен , работи се лесно с него и го има свободно на страницата им да си го изтеглиш.\nпреди 31 минути, Явор написа:\nВ петък трябваше да я закарам при емко ,но нещо не се разбрахме и така. Иначе моя познат ми каза че той ги прави и ще каже какво и е.но остана като се върне\nТехногаз като чуха течна фаза газова и ме отсвириха .Емко ме пратиха в София ,във Варна вече нямали човек. Обадих и се на Нито-офиц. представител на Виале ,който за профилактика ми иска 200лв . Явно по черноморието не мога да намеря човек , който да ми погледне уредбата.\nПривет колеги,след смяна на помпата на 04,01,2018 при митко субарото ,китайче обща сума 145 лв , за сега след 3500 км проблеми няма , единствено се усеща разликата в качеството на газта по усезаемо . успех на всички\nНякой имал ли е следния проблем при всяко зареждане на бутилката след първото превключване на газ почва да пищи и минава на бензин ,трябва да загася и да запаля и всичко се оправя .\nслучвало ми се е само след зареждане в гадни квартални газостанции


Ако има Господ, нямам идея защо наказва този беден и нещастен народ – ЗАД КУЛИСИТЕ.com – Новини Поморие, Новини България\nАко има Господ, нямам идея защо наказва този беден и нещастен народ\nАко има Господ, нямам идея защо наказва този беден и нещастен народ – не знам какво в миналото или настоящето ни предизвиква този гняв Господен.\nЕто кое ме накара да се чудя над това:\nПогледнах някои от заглавията във вестниците и се ужасих:\nтакава злоба, толкова много гадости, поток от гнусни думи – ужасни, завистливи и озлобени коментари и коментатори.\nИ не е са само вестниците. Същото е и в Интернет, по радиото и телевизията.\nВъздухът, който дишат бедните хорица в България, е пропит от тях – станал е тежък, бавно подвижен.\nВ този въздух няма буря, в него има само паяжини, в които като безпомощни мухи са обхванати всички граждани.\nОнези хора, които се опитат да се размърдат, биват оплитани още повече, защото паяжината на този вид паяци има точно такова свойство…\nПаяците атакуват специално мислещите граждани, тровят ги и гледат да ги оставят на светло, да служат за пример на останалите…\nИ тежко, и мрачно, и гадно… Но най-много ме тормози въпросът: защо? Защо е нужно да се правят тези гадости? Кому е изгодно всичко това? И не разбират ли тези паяци, че и техният край също ще настъпи, рано или късно?\nНа фона на тези гадости, има няколко автори, които пишат смислено, човечно, сякаш са внесени в България от някоя чудна страна. Не, страната пак е България, просто е друга, съществуваща паралелно. В нея хората са нормални, помагат си един на друг, а не се дразнят от съседите. В нея нещата се случват така, както трябва, а не наопаки. В нея кадърните не биват обесени („за да идат по-скоро да служат на Господа“), а биват издигани на отговорни постове, за да се грижат за своите сънародници.\nВ нормалната България хората са приятели, а не врагове.\nНо ако искате да живеете в нея, трябва да се простите с четенето на медии, потънали в езика на омразата. Да престанете да следвате ФБ-приятелите си, които се опитват да ви промият мозъка, да не гледате телевизия и да не слушате радио. Да намерите онези неколцина автори, които споделят с вас не своето мнение, представяйки го за факт, а фактите и оставяйки на вас да стигнете сами до правилното – за вас си! – мнение.Вени Марковски


Шофирайте или пътувайте с Uber в Флорида Кийс | Uber\nUber движи Флорида Кийс\nШофирайте с Uber в Флорида Кийс\nСпечелете пари по вашите собствени условия. Шофирането на пълен или непълен работен ден за независими подизпълнители в Флорида Кийс ви дава гъвкавостта да работите толкова (много или малко), колкото искате. Uber се грижи за всички подробности, така че можете да се съсредоточите върху шофирането на колата си, когато тя работи за вас.\nНие в Uber сме ентусиазирани да направим вашия град по-добър. Ето защо си партнираме с хиляди местни жители, които карат Флорида Кийс да се движи. Заедно даваме енергия на местната икономика, като помагаме за поддържането на по-безопасни улици, свободни от пияни шофьори, като също така допринасяме за по-малко задръствания.\nИскате ли да работите с нас в Флорида Кийс?


Любо Кольовски: Везните в общественото пространсто все повече се накланят в посока минус за проектокабинета на ИТН. » 1den.BG Новини\nby 1DEN.BG Новините 05.08.2021, 8:49 2k Views 24 Votes\nПРЕНАРЕЖДАНЕ НА ПЪЗЕЛА?\nВезните в общественото пространсто все повече се накланят в посока минус за проектокабинета на ИТН и шансовете им да получат необходимата подкрепа, за да оцелеят стават все по-малки и по-малко вероятни.\nНационалният съвет на БСП е решил да се продължат разговорите с „Има такъв народ”. На следващ етап ще има окончателно решение дали столетницата ще подкрепи кабинета на ИТН. Това съобщи на брифинг лидерът на партията Корнелия Нинова, цитирана от медиите.\nОстават обоснованите подозрения за предстоящата подлост на ГЕРБ – СДС и ДПС, които, както знаем, са способни на всякакви номера и врътки.\nPrevious article “БОЕЦ” отправи публично в социалната мрежа седем въпроса до Трифонов.\nNext article Огнян Герджиков: Смятам, че за добро или лошо ерата “ГЕРБ” си отива.\n“БОЕЦ” отправи публично в социалната мрежа седем въпроса до Трифонов.


365Novini, автор в 365 Novini - Страница 2 от 443\nHome » Author Archives: 365Novini (page 2)\n18/08/2021\tLeave a comment 20,117 Views\n18/08/2021\tLeave a comment 499 Views\nЗа любовта възраст няма, доказа и Сашо Диков, който сам се похвали, че има нова жена до себе си, малко след като навърши 69 години. Журналистът не желае да разкрива самоличността на мистериозната дама, с която споделя дните си, но не пести суперлативите по неин адрес. „Съдбата ме е срещала наистина с невероятни жени, които умеят и знаят как да ...\n18/08/2021\tLeave a comment 289 Views\n„Трябва да проявявате повече търпение!“ – през последните 18 месеца Марта Есперти често чува това изречение от лекарите. Но тя вече не иска да чака. Повече от година след като се разболяла от коронавирус, Есперти продължава да има температура, да се чувства отпаднала и да страда от тахикардия, проблеми с паметта и понижени нива на кислород в кръвта. Младата жена, ...\n18/08/2021\tLeave a comment 12,170 Views\nФидес Хюсеин е сред най-добрите ясновидки на България. Тя е известна с това, че е познала в над 90% от пророчествата си! Румен Радев ще властва в България с помощта на Владимир Путин, а Бойко Борисов го чака затвор и конфискация. Това предсказание направи пророчицата Фидес Хюсеин, писа Vsekidnevnik.eu. Тя твърди, че вижда съвсем ясно благополучието на България в следващите ...\n18/08/2021\tLeave a comment 684 Views\n„Над 1300 случая. Обикалям България в последните дни. Освен, че ни управляват лунатици – антиваксъри, самите ние вече не смятаме, че има каквато и да е опасност. Тошко Йорданов, Мангърката, Чорбанката и Антония каквато и да е победиха. С помощта на българската медийна среда, която смята мнението на всеки левичар – лунатик за “критично мислене“. Желая успех в начинанието да ...\nАндрей Райчев изригна: Най-голямата опасност за България е Президентска република!\n18/08/2021\tLeave a comment 619 Views\nПартиите в НС в момента се заиграват много опасно с устоите на парламентарната република. Ситуацията е много опасна, а насред тази политическа криза българинът лесно може да се подлъже и да поиска президентска република. Независимо какъв президент бихме избрали, после няма да можем да го свалим. Историята е доказала, че българите не могат сами да свалят еднолични режими – нека ...\nЕвропрокурор Трифонова: На записите, които гледах, нямаше полицейско насилие\n18/08/2021\tLeave a comment 597 Views\nНабедената от вътрешния министър Бойко Рашков европрокурорка Вероника Трифонова, прикрила по думите му деянието на ченгетата-насилници от протестите миналото лято, обясни, че на кадрите тя лично не е видяла побой върху демонстрантите. „Досъдебно производство е образувано и информацията, която министър Рашков е представил, не е съвсем коректна. Като прокурор в районна прокуртаура аз съм наблюдавала една проверка, която първоначално се ...\n17/08/2021\tLeave a comment 726 Views\nДва основни варианта за увеличение на пенсиите ще внесе служебния кабинет в новия парламент, съобщи вицепремиерът и социален министър Гълъб Донев. Двата варианта ще са разписани в два проекта за актуализация на осигурителния бюджет, а депутатите ще решат кой от тях да приемат, разясни той. Първият е досега обсъжданото преизчисление на пенсиите с актуален осигурителен доход за 2018 или 2019 ...\n17/08/2021\tLeave a comment 7,281 Views\nЗеленчукопроизводителят, ядосал бившия министър на хунтата ГЕРБ Десислава Танева, е станал съветник срещу корупцията в Министерството на земеделието, храните и горите, но след 9 дни е бил съкратен от позицията. Георги Василев стана известен в медиите, след като беше разпространен запис от среща на бившия министър с производители, където тя ги призова да говорят за злоупотреби. Мислех, че гадостите са ...\n17/08/2021\tLeave a comment 4,265 Views\nСоциолози са убедени, че Румен Радев съвсем скоро ще бъде основното лице във властта, разбра 365 Новини! Президентът Румен Радев се превръща в основната водеща фигура във властта у нас, защото България упорито върви към законна президентска република. Това е мнението на все повече доказани социолози, изразено днес в ефир от Чавдар Найденов. Вървим към президентска република с Румен Радев ...


Григор и Вавринка отпаднаха на двойки във Виена - Bgonair\nгледай на живо 22:00 Сага за Форсайтови – сериал, д... Новините ON AIR Времето ON AIR\nТе загубиха от Джо Солсбъри и Раджийв Рам\n26.10.2020 | 20:34 Редактор: Ивет Арабова\nГригор Димитров отпадна в първия кръг на двойки на турнира на твърди кортове в зала в австрийската столица Виена с награден фонд 1.55 милиона евро. Димитров и Стан Вавринка (Швейцария) загубиха от шампионите от Откритото първенство на Австралия Раджийв Рам (САЩ) и Джо Солсбъри (Великобритания) с 4:6, 6:3, 6-10.\nПоставените под номер 2 Рам и Солсбъри взеха първия сет с единствен пробив в деветия гейм, а във втората част българинът и швейцарецът дръпнаха с 4:1 гейма и запазиха преднината си, за да изравнят резултата. В шампионския тайбрек до 10 точки американецът и британецът поведоха с 3:0, а след 4:3 те взеха пет от следващите шест разигравания, което се оказа решаващо, предава БНР.\nДимитров започва утре участието си на сингъл. Той излиза на централния корт в 15.00 часа българско време срещу руснака Карен Хачанов. Хасковлията, който е 20-и в световната ранглиста, не е играл досега срещу 18-ия в класацията на ATP в момента Хачанов.\nЖестока катастрофа на старта на Гран при в Бахрейн, Грожан е...\nВтори локдаун: Ресторанти се преструктурират, ще се спасяват онлайн


“Може просто да се оженим…” – BGStoryteller\nSeptember 19, 2018 February 18, 2020 bgstoryteller\t"Лара", Ния Йотова, откъс, цитат\nИз романа “Лара” на Ния Йотова, издателство Софтпрес.\n“Лара имаше един стар навик – в началото на всеки нов ден си представяше как се среща със своето утрешно Аз и двете си говорят. Днешната й версия питаше как е минал денят, какво е станало, как се е справила с предизвикателствата. Утрешната Лара отговаряше – същото се повтаряше вечер, когато Лара – вече от позицията на своето вечерно Аз, разказваше на сутрешното какво точно се е случило и какво вероятно предстои. Понякога днешната и утрешната Лара се прегръщаха, за да си дадат взаимно сила.\nМалко бяха дните, в които бе имала по-голяма нужда от тази прегръдка, отколкото в деня на първата си сватба.\nПървият й брак беше почти фиктивен. Сключи го със съквартиранта си в Австралия, за да е сигурна, че ще получи постоянно местожителство в страната, в която бе избрала да следва и евентуално да продължи живота си.\n– Може просто да се оженим – бе й казал той една петъчна сутрин, докато пиеха кафе в любимото й заведение на плажа.\nБеше си техен ежеседмичен ритуал – кафето на плажа, не предложенията за брак.\nСъс Съквартиранта се разбираха – беше с шестнайсет години по-възрастен, преподаваше графичен дизайн и също като Лара беше вегетарианец. В негов минус бе, че има котка и не пие алкохол, но през месеците, в които живееха заедно, Лара искрено се бе привързала към спокойната му и уравновесена природа. Когато се прибираше вечер след цял ден лекции, последвани от няколко часа мъкнене на тежки табли като сервитьорка, имаше нужда точно от някого, който мълчаливо й сипва чаша вино и продължава с проверките на домашните. Приемаше го като приятел, дори като баща. Въпреки това сделката й беше ясна – оженят ли се, ще трябва да започне да спи с него. Лара отдавна знаеше, че той я желае, но като всички австралийци е прекалено добре възпитан, за да я подхване през кръста и да я тръшне в леглото. Плюс това годината съжителство и приятелство съвсем бяха размили тази възможност за него. За самата Лара възможността никога не бе съществувала. До онзи петък в кафенето на плажа.\nВместо да се изсмее на абсурдното предложение, Лара кимна.\n– Защо пък не.\nИмаше нужда от австралийски паспорт, имаше нужда да си докаже, че може да взема сериозни зрели решения, а не просто да се впуска в импулсивни връзки. И беше на двайсет и две.\nСлед злополучната връзка с мениджъра на ресторанта, в който работеше, Лара не бе имала сериозни отношения с никого. А онзи, макар да беше шотландец и да приличаше на кръстоска между Джон Ленън и Хари Потър, така и не успя да приеме края по мъжки и раздели целия ресторант на две. Половината от служителите в ресторанта застанаха на негова страна, другата половина – на нейна. Още по-лошото беше, че понеже той правеше списъка със смените, Лара остана с половината от работните си часове, което означаваше и наполовина приходи.\nСъс Съквартиранта поне не работеха заедно. Може пък да се окаже, че приятелството лесно ще се маскира в брак.”\nЕмоционална като песен на Queen, хапливо откровена като Кари Брадшоу, многолика като всяка жена, хаотична, като времето, в което израства, и неподправено истинска като самата себе си. Запознайте се с Лара от „Лара“. Това е роман, който може да ви ядоса, да ви зарадва, да ви разсмее, но няма да ви остави безразлични. Лара има съпруг, две деца, три гардероба с рокли и кратък списък с убеждения, които следва. Няма задръжки, когато споделя. Разказва откровено за детството, за изневерите, за всички свои страхове и многобройни грешки.\nКато малка Ния Йотова вярва, че ще стане художник или писател. Днес работи в IT сферата и въпреки корпоративната среда, казва, че работата ѝ носи голямо удоволствие точно защото голяма част от нея е свързана с текст. За „Лара“ – първия си роман, тя черпи вдъхновение от собствения си живот. Подобно на своята героиня завършва образованието си в Сидни, Австралия, пътува много и в сърцето си се смята за гражданин на света.\n← “между отчаянието, гнева и любопитството…”\n“В моята кифла все липсваше мармаладът…” →\nMay 29, 2019 February 18, 2020 bgstoryteller


„Развълнуван съм,“ каза Manabu Kawahara, генерален мениджър на продуктовия дизайн, в печатното звено на Epson. „Тази награда е кулминацията на истинска екипна работа с цел постигане на продукт, който надхвърля очакванията на потребителите. В бъдещето ще продължим да осигуряваме на клиентите си дизайн, който им носи удовлетворение.“\nНа снимката: Epson SC-T3400\nСъздадените през 1995 в Германия Red Dot Design награди са организирани от Design Zentrum Nordrhein Westfalen и са сред най-престижните награди в областта на дизайна. Жури от експерти оценява най-добрите дизайни на основата на девет критерия, сред които са иновация, функционалност, ергономия, екология и издръжливост.\nПродуктите на Epson, отличени с Best of the Best награда\nSC-T5450/ SC-T3450/ SC-T3450N/ SC-T3400/ SC-T3400N/ SC-T5400 са широкоформатни мастиленоструйни принтери с висока резолюция за печат на чертежи в дизайнерски и архитектурни студиа и печат на място в търговски обекти. Тези машини имат нов интерфейс, подобен на този на бизнес и офис машините, който е лесен за употреба, предлага интуитивна употреба и се вписва във всеки офис.\nГолемият тъч панел, предупредителните светодиоди и звуковата сигнализация позволяват лесен контрол и помагат за лесната употреба. Компанията е намалила и времето за сглобяване чрез добавяне на нови стойки, които се сглобяват само в три стъпки.\nДругите наградени продукти\nET-M1100/ ET-M1120/ ET-M1108/ ET-M1128 - A4 черно-бели мастиленоструйни принтери с изключително компактни размери и голям Ecotank резервоар за мастило. Ниски разходи и лесна експлоатация.\nET-M1140/ ET-M1180/ ET-M2140/ ET-M3140/ ET-M3170 - Монохромни инкджет принтери с Ecotank технология за печат на до 6000 листа с едно зареждане на резервоара. Ниски разходи за печат, намаляване на отпадъците и ускоряване на процеса.\nET-2710/ ET-4700/ L1110/L3100/ L3110/L3150/ L5190 - Цветни А4 инкджет принтери с Ecotank за различни предназначения с ниски разходи за печат. Лесно използване и презареждане.\nWF-M5799/WF-C5710/WF-C5790/WF-C5210/WF-C5290/WF-M5299/WF-M5298/WF-C579R/WF-C529R - Офисни A4 мастиленоструйни принтери с голям капацитет за мастило и компактни размери. Конвенционалните мастилници са заменени с нови резервоари с голям капацитет, които увеличават периода на смяна и са по-екологични. Работата е лесна и бърза.\nSC-T5150/ SC-T5150N/ SC-T3150/ SC-T3150N/ SC-T3100/ SC-T3100N/ SC-T5100/ SC-T5100N - Тези голямоформатни цветни инкджет принтери са сред най-компактните в света. Предназначени са за употреба в офиси, архитектурни студия, училища и търговски обекти. Имат лесен за употреба интерфейс и са безопасни за употреба от деца.\nES-50/ ES-60W скенер - Скенер за листове с формат до A4. Мобилно решение за дигитализация на различни документи като снимки или разписки в офиса или извън него. Малко тегло и лесна употреба.\nПрожектори EV-100/ EV-105 - Прожектори за различно предназначение с изчистен и елегантен дизайн.\nИзточник: пресинформация на Epson


Наградиха Тери Пратчет с отличието Уудхаус - Последни Новини от DNES.BG\nНаградиха Тери Пратчет с отличието Уудхаус\nПисателят го получи за романа си "Разрушение"\nОбновена: 1 юни 2012 11:22 | 1 юни 2012 11:18, Петя Славова\nБританският писател-фантаст Тери Пратчет получи награда на името на Уудхаус, която се връчва за най-добро хумористично произведение, написано от автори от Великобритания, пише The Guardian.\nЖурито, връчило наградата на Пратчет за романа му "Разрушение" (Snuff).\nТози роман стана 39-тия от серията комични фентъзи романи за Света на диска. И тук главният герой е добре познатият от предишните книги на автора - Самюел Ваймс, чиято запланувана почивка е спряна, заради случило се убийство.\nИменно поредицата с истории за Света на диска носи на Прачтет най-голяма популярност. Книгите му от тази серия има тираж по-голям от 50 милиона.\nПисателят е и рицар на ордена на Британската империя. Наградата на името на Уудхаус се връчва от 2000 г.\nNikolayKolev преди 8 години\nНай-великият! Нямам идоли, но ако имах, щеше да е той. А сега получава награда наречена на друг голям. Тази новина ми направи денят :) Snuff е страхотна история, защото на места в рамките на 3 изречения може да те разсмее и да те разплаче. Надявам се коварният Алцхаймер да не му попречи да ни радва още и още. А относно желанието му да се евтаназира, напълно го разбирам.\nБай Хой преди 8 години\nНай-големият! Респект! Жалко, че е болен и иска де се евтаназира.\nСупер! Нова книжка от Света на диска!!! :-))) Обичам го тоя човек! Дано продължава да пише!


Арабска крем супа от червена леща със спанак - Кулинарна работилница\nОСНОВНИ ЯСТИЯ, СУПИ И ЧОРБИ, ЯСТИЯ БЕЗ МЕСО\t/ 04.02.2021\nПрекрасна арабска крем супа от червена леща със спанак е рецептата, която нямах търпение да ви споделя. Вкусна, сгряваща и с подправки, които допълват чудесно вкусовите качества на червената леща. За приготвянето на тази супа се вдъхнових от страницата на Lidl-България, където всеки може да намери по нещо за себе си, в зависимост от кулинарните си предпочитания. След като я приготвих, у дома бяхме единодушни – това е една от най-вкусните супи с червена леща, които сме опитвали.\nКрем супа от червена леща със спанак – рецепта\nЧервената леща е хранителен продукт, идващ от арабските страни, и е масово приготвяна в Турция, Русия, Индия и Китай. За разлика от другите видове леща, тя се характеризира с лека сладост, а тъй като е белена, се готви изключително бързо. Никак не е за подценяване, че червената леща е богата на протеин и желязо, както и, че се преработва по-бързо от храносмилателната система. Любопитно е, че чаша червена леща ни осигурява 30% от необходимия дневен прием на фибри.\nОще вкусни рецепти с леща:\nСупа от червена леща с куркума и лимон\nКрем супа от черна леща със сметана\nПриготвяне на арабска крем супа от червена леща със спанак:\nРецепта за арабска крем супа от червена леща\nЕдно от най-популярните ястия с участието на червена леща е крем супата от червена леща. Интересното в тази рецепта е, че имаме основа от крем супа, но и вкусни акценти от зеленчуци със запазена цялост. В оригиналната рецепта спанакът е изцяло запазен и се добавя накрая, към вече приготвената крем супа, но в случая аз реших да пасирам едната половина от спанака с останалите продукти, а другата да запазя за финалния етап на рецептата. Това е лека крачка встрани, но основната концепция на супата е напълно запазена. Получи се много, много вкусно! Горещо препоръчвам рецептата на всички, които обичат да готвят разнообразно и да опитват нови вкусове!\nСега вижте какво ви е необходимо за приготвянето на супата:\nЯстие Основни ястия, Супи\n150 г червена леща\n1/2 ч. л. бахар\n1 ч. л. кориандър (млян)\n1/4 ч. л. кайенски пипер\n200 г спанак (свеж)\n2 с. л. лимонов сок (прясно изцеден)\nОбелете лука, морковите и чесъна. Нарежете ги на кубчета.\nВ тенджера загрейте олиото на умерена температура и задушете в него зеленчуците за около 2 минути.\nДобавете червената леща и задушавайте за още минута, след което поръсете подправките, разбъркайте за кратко и налейте зеленчуковия бульон. Сложете дафиновия лист, посолете и оставете супата да заври.\nГответе супата за около 20 минути.\nВ същото време измийте и почистете от дръжките спанака. Ако използвате бейби спанак, можете да го оставите цял. Ако пък, както мен, разполагате със спанак с едри листа, нарежете го на лентички.\nБланширайте спанака в дълбока тенджера с подсолена вода за 2-3 минути, след което го шокирайте със студена вода и го отцедете.\nОткъснете листенцата на магданоза и ги нарежете на едро.\nПремахнете дафиновия лист от супата и отделете настрана един черпак от морковите и лещата. Пасирайте останалата супа, като прибавите и половината от бланширания спанак.\nНакрая овкусете супата със сол, сложете лимоновия сок, отделените моркови и леща, магданоза, както и втората половина от спанака.\nАрабската крем супа от червена леща със спанак е готова за сервиране! Да ви е вкусно!\nПилешка супа със зеленчуци и топено сирене\nПиле фрикасе с къри и сметана\nПиле на лютика по кнежански\nГрах с пилешко и доматен сос\nTotal Visits: 2 204 598


СЕДМИЧЕН ХОРОСКОП Лъв 06.04.2020 – 12.04.2020 | Fashion Inside\nКонкуренцията или повишените изисквания към вас през настоящата седмица са значими. В този процес от вас се изисква повишена адаптивност в бързо променяща се среда, понякога и по един изненадващ начин.\nКолкото сте по-отворени към нещо ново и различно, отнасящо се до кариерно развитие, имидж и стабилност на различни нива, толкова повече ще растат шансовете да превъртате някои предизвикателства в полза.\nНека определени личности, които застават на пътя ви към успеха, стремят се да ви дестабилизират да бъдат стимул да ги „прескочите“, победите, а не да бъдат оставени да ви влияят негативно.\nВъпреки всичко ще има и персони, които ще ви подкрепят, можете да делегирате отговорности с тях, да се осланяте на тяхната инициативност и надеждност, одобрение на различни нива от живота.\nТова може и да е конкретен партньор /личен или делови/, който е на ваша страна и се превръща в мотор за бъдещ просперитет.\nВие преодолявате някои трудности като разширявате кръга си на влияние, демонстрирате висока квалификация, общувате и с хора извън близкото ви обкръжение.\nПрез тази седмица възникват и подкрепящи ви обстоятелства и в професионален аспект. Могат да възникнат идеи, предложения, варианти, от които да се възползвате, така че да преодолеете предизвикателство или да го превъртите в позитив.\nМожете да усилите тази тенденция като преговаряте за интересите си.\nНяма да ви липсва внимание и подкрепа, ако сте сами – може едно приятелство да прерасне в нещо повече.


Остава и Groovy Bone Crusher заедно на една сцена\nПубликувано на 04 май 2010 / 05:00 в категория: Музика\nДве от най-добрите български групи - ОСТАВА и GROOVY BONE CRUSHER - ще свирят заедно на 11-ти Май, следващия вторник! Бандите излизат на една сцена за първи път! Концертът ще се състои в столичния клуб Строежа. Билети ще се продават предварително в мрежата на Тикетстрийм на цена от 10 лв.\nТози път на сцената ще им партнира една от най-стойностните и интересни, сборна от популярни музиканти, групи - GROOVY BONE CRUSHER. Достатъчно е да се спомене, че съставът е събран от цели трима участници в Пиромания, още двама в Babyface Clan и същевременно всичките пет, замесени в добавка в други култови проекти като Panican Whyasker, Phuture Шок, Bastardolomey, Ревю и тн. ценни за българската алтернативна сцена имена. Става въпрос за Нуфри (вокали, китара, програминг), Даката (барабани), Фичо (клавишни), Peтко (китара), Епето (бас)! Появата на GROOVY BONE CRUSHER на 11-ти Май в Строежа е една от редките възможности да засечете групата на живо!\nТайра Банкс симулира припадък в тв шоу Мадона отказа пеенето заради филм


Прогноза за сблъсъка Тотнъм - Челси 22.12.2019\nТотнъм може да се изравни с Челси при победа\nТотнъм - Челси 22.12.2019 18:30\nСтадион: Tottenham Hotspur Stadium Гледай на живо\nПрогноза за Тотнъм - Челси - 22.12.2019 18:30\nВисшата Лига приключва с интересен двубой между Тотнъм и Челси. Това ще стане в неделя от 18:30, когато и на живо при 1xbet ще има залози за двубоя. Тук са нашето превю и прогноза за сблъсъка.\nТотнъм заема петата позиция и е на три точки зад своя съперник, така че сега има шанс да се изравни с него, ако го победи. „Шпорите“ подобриха изявите си след идването на Жозе Моуриньо и записаха пет победи и две загуби от седемте му мача начело. Загубите бяха като гост от Манчестър Юнайтед и Байерн Мюнхен, а в последния кръг Тотнъм победи като гост Уулвърхемптън с 2:1. Така всичките седем мача след идването на португалеца са били с над 2.5 гола, а шест от тях и с попадения в двете врати. При последното си домакинство Тотнъм разби с 5:0 Бърнли. Така остава само с една домакинска загуба от началото на сезона в първенството, която бе още през август от Нюкасъл с 0:1. Това и единственото домакинство дотук, в което не вкара гол. Залозите в Palms Bet са достъпни и могат да се осъществят на сайта на букмейкъра.\nЧелси остава четвърти за момента, но трябва да внимава, защото може да бъде настигнат след този мач. Напоследък изглежда разколебан, тъй като загуби в три от последните четири кръга. В последния загуби изненадващо у дома с 0:1 от Борнемут, а преди това падна и като гост от Евертън с 1:3. Иначе преди това като гост имаше добри победи. Балансът на тима от визитите в първенството дотук е пет победи и три загуби. Освен от Евертън, навън загуби още от Манчестър Юнайтед и Манчестър Сити. Всичките осем визити на Челси са били резултатни и с над 2.5. Седем от тях бяха и с попадения в двете врати.\nТотнъм върви добре след идването на Жозе Моуриньо. Мачовете на отбора станаха по-интересни, а сега тимът може дори да атакува топ 4. Предложенията за залог от Бет365 очакват клиентите на букмейкъра. Челси изглежда разколебан в последните си мачове. Иначе визитите на отбора дотук са все резултатни, така че сега също има всички предпоставки за нов мач с над 2.5 гола. Тотнъм спечели последните си три домакинства срещу този противник, а сега отново „шпорите“ ни се виждат по-вероятния победител.


Екскурзии до Канада - ТОП ТРАВЕЛС\nначало Екскурзии Канада\nцена: 5665 лв\nцена: 9255 лв\nцена: 9005 лв\nЕкскурзия до Kанада и Аляска с корабен круиз - I вар.\n06.08 - 25.08.2021/20 дни - 18 нощ - Ранни записвания\nАко планирате пътуването си до там, със сигурност трябва да включите в обиколката си прелестната столица Отава, която несъмнено е една от най-красивите дестинации на континента. Разположен в красивата долина на река Онтарио, канадският град ще ви заплени с интересната си история и архитектура и нестихващ културен живот, богат на безброй музеи, изложби и различни фестивали и културни събития, които се провеждат през цялата година. Ако пък искате да се докоснете до неповторимата атмосфера на Френска Канада, не пропускайте да се насладите на необикновеното бижу - Квебек Сити, в чието сърце с пълна сила се усеща франкофонската култура. Монреал е също толкова интересен и пленяващ. Изпъстрен с разнообразни етнически групи, във вторият по големина френско-говорящ метрополис в Западния свят по неповторим начин се преплитат елегантния и романтичен облик на старата част с новото и интригуващо лице на модерен Монреал.\nТоронто е следващата спирка, която би направила пътуването ви незабравимо – към този вибриращ, космополитен и модерен метрополис, който е икономическият, финансов и културен център на страната, всяка година се стичат милиони любопитни туристи от цял свят. Несъмнено трябва да посетите и едно от най-големите природните чудеса на света – величественият и така мечтан за много хора Ниагарски водопад. Разположен само на 70 км от канадския мегаполис, на границата на Канада със САЩ, посещението на това неописуемо красиво чудо на природата със сигурност ще бъде едно от най-силните и незабравими преживявания в живота ви.\nМестоположение-Канада е най-голямата страна в Северна Америка и втората по големина страна в света. Държавата се простира на площ от 9 976.1 хил. кв.км, а общата й брегова линия възлиза на 24 400 км. На изток Канада граничи с Атлантическия океан, на запад с Тихия океан, на север със Северния Ледовид океан, а на юг и северозапад границите я разделят от територията на САЩ и американския щат Аляска. Столицата на Канада е Отава.\nНаселение-Населението на Канада днес наброява приблизително 33 млн. жители. Страната е населявана от представители на различни етнически групи – най-голям процент представлява германската група – около 57%, която включва англо-канадци, немци, англичани, холандци и др; следвана от славянската група - с представители украинци, руснаци, поляци, чехи, хървати и др. Близо 89% от канадското население са християни, по-голямата част от които католици, като малки проценти представляват мюсюлманите, индусите, юдаистите. Официалните езици в северноамериканската страна са английски и френски.\nНационална кухня -Когато отидете в Канада, ще забележите, че в отделните региони на страната местните жители имат различни любими ястия. По Атлантическото крайбрежие обикновено се консумират морски дарове и ястия, вдъхновени от английските кулинарни течения. Разбира се, изключение прави провинция Квебек, където най-предпочитаните ястия и храни са с подчертано френско влияние. Ще забележите, че в цялата страна са много популярни кленовият сироп и кленовите продукти, като отражение на важното значение на кленовото дърво, чиито листа украсяват националния флаг на Канада.\nВизи-Българските граждани, които желаят да предприемат пътуване до Канада, трябва да притежават издадена виза и валиден задграничен паспорт. Визи се издават и получават в канадското посолство в Букурещ, като можете да кандидатствате чрез почетното консулство на Канада в София. Трябва да имате в предвид, че притежаването на виза не гарантира със сигурност допускането в страната – при пристигането се прави отново проверка от имиграционните власти на целта на гостуване, срока на престоя и др.\nул. "Московска" 9, ет. 1\nКанада- най-северната страна в Северна Америка, е федерация, управлявана като конституционна монархия. Граничи със САЩ на юг, както и на северозапад. Границата със САЩ е най-дългата граница в света, която не се охранява.\nДържавно управление -Канада е едновременно парламентарна демокрация и конституционна монархия, т. е. държавният глава е монарх, като в момента това е кралица Елизабет II. Монархическият представител в Канада е Генералният губернатор . Неговата роля е да одобрява законите, но има и някои други задължения.


България | Как България да стигне Дания по колоездачи - Dnevnik.bg\nКак България да стигне Дания по колоездачи\n17:10, 09 мар 17 , 4858\nКАТ ще глобява всички паркирали на велоалеи автомобили, Столичната община ще свърже всички велоалеи в София, спазвайки изработената си вече стратегия, а когато се оправи времето, ще обнови маркировката на съществуващата мрежа, регионалното министерство предвижда безопасна зона на скоростните извънградски пътища, която да може да се ползва от колелета, националният омбудсман Мая Манолова пък ще инициира законодателни промени на правата и правилата на колоездачите.\nТези обещания от институциите се чуха по време на дискусия, организирана от Манолова за оплакванията на велосипедистите. Трагичен повод за нея стана смъртта на 41-годишния колоездач Мартин Гачев на 24 февруари, който бе блъснат от турски тир на главния път I-8 близо до град Божурище.\nНа срещата присъстваха зам.министърът на регионалното министерство Виолета Комитова, зам.-кметът на София по транспорта Евгени Крусев и главният архитект на столицата Здравко Здравков, шефът на пътна полиция Бойко Рановски и началникът на столичния КАТ Тенчо Тенев. Представители имаше и на спортното, образователното и транспортното министерство, Националната спорта база и неправителствения сектор.\nВ края на дискусията бе решено\nдо 10 дни всяка институции да изпрати писмо до омбудсмана с ангажиментите, които може да поеме за справяне с проблемите на колоездачите,\nкоито чуха. След това Манолова ще обобщи обещанията на ведомствата и ще ги изпрати на служебния регионален министър за сформиране на работна група, която да изработи цялостна и дългосрочна стратегия за страната. Въпреки че омбудсманът изрази съмнение дали служебният кабинет би се ангажирал с това, обеща да поиска това от тях. А ако той не успее, тя ще сезира с въпроса следващото редовно правителство.\nПо време на дискусията се казаха интересни мнения, предложение и статистики. Бяха поискани и обещани промени и действия.\nКакво искат колоездачите\n1. Законодателни промени\n- минимално странично разстояние от 1.5 м при изпреварване на велосипедист;\n- преразглеждане и осъвременяване на правата и задълженията на велосипедистите;\n- правила за движение на велосипеди в група;\n- предефиниране и добавяне на нови знаци за велосипедна инфраструктура.\n2. Визия и стратегия за развитие на велосипедизма в България като спорт, транспорт и туризъм\n3. Изграждане на специализирана администрация към ресорен министър, която ще създава и прилага велосипедни политики, съвместно с неправителствени велосипедни сдружения и организации\n4. Ревизия на безопасността и приложимостта на вече изградена велоинфраструктура в цялата страна, както и доизграждането й\n5. Предприемане на образователни мерки и информационна кампания по пътна безопасност\n6. Проактивни действия и мерки на органите на реда по отношение на кражбите на велосипеди\n"България е едно голямо бяло петно на европейската карта по извънградска велосипедна инфраструктура", заяви Радостина Петрова от "Велоеволюция" при представянето на исканията и оплакванията на колоездачите.\nВ изказванията на представителите на неправителствения сектор прозвуча разбирането, че проблемите в България са много и на властимащите е трудно да се справят с всички, но и надеждата да се положат усилия и по този проблем. Те заявиха, че в България повечето хора приемат, че колелета се карат само от децата, но не е така. Дадоха за пример и западните държави, където велосипедите се ползват за спорт, транспорт и туризъм. Посочиха, че това е въпрос и на екология и възможност да справяне с мръсния въздух в големите градове, ако се осигури безопасност на колоезденето и така се насърчат повече хора да заменят личния си автомобил или градския транспорт с колело. Те коментираха и, че трябват кампании, за да се привлекат повече хора към велоидеята и образование, защото повечето хора мислили, че велосипедистите трябвало да карат срещу движението, което е правило за пешеходците, не и за тях.\n"Не искаме привилегии, а да оцелеем",\nзавърши изказванията на колоездачите един от тях.\nКакво казаха представителите на институциите\nВъв всички изказвания прозвуча една обща идея - нуждата от образование от най-ранна детска възраст, както за бъдещите шофьори, така и за бъдещите колоездачи. Включване в обучението при вземане на шофьорска книжка на теория и обучение за предпазване на колоездачите. Както и подкрепа на идеята за повече колелета, което е полезно за екологията и здравето.\nМного са оскъдни пространствата в София и битката за всеки метър е голяма, заяви в началото главният архитект на София Здравко Здравков.\nПосочи, че градът е проектиран за по-малко коли, а в момента средно в едно семейство има по две, след като постоянно нараства и броя на живеещите в столицата. Той посочи, че трябва дългосрочна стратегия и план. Като първо трябвало да се определи какъв процент от населението ще се пробва да "бъде качено на колело" до 2020 г. или 2050 г. например. След това да се изработи схема на веломрежата в София. За да защити предложението си, той даде за сравнение Копенхаген, където процентът на придвижващите се с колелета е стигнал 40 и сега се оплакват от задръствания на велоалеите.\nЗам.-кметът на София по транспорта Евгени Крусев призна, че има проблем с неизцяло изградена веломрежа и с това, че част от вече съществуващите не са направени добре. Даде пример с булевард "Тодор Александров", който той като колоездач също избягвал.\nШефът на пътна полиция Бойко Рановски също посочи, че самата инфраструктура създава конфликтни ситуации. Според него законовите текстове са достатъчно пълни и ясни. Началникът на столичния КАТ Тенчо Тенев пък посочи\nмного случаи, в които велосипедистите са виновни за катастрофите, след като минават на червено или не са обозначени по никакъв начин и карат с тъмни дрехи вечер.\nДвамата предложиха законодателна промяна, според която колоездачите трябва да носят светлоотразителен предмет и през деня, и в населено място, а не както е сега по закон - само по извънградските пътища и само по тъмно.\nИначе Тенев приветства идеята за повече колелета, като посочи, че всеки месец столичният КАТ вече регистрира по 10 хиляди автомобила.\nСпоред заместник регионалния министър в служебния кабинет Виолета Комитова\nпроблемът е в софтуера - т.е. в хората, които се нуждаят от образование и обучение.\n"Колкото и милиарди левове да влеем в магистрали, пътища, велоалеи, колкото и санкции да налагаме и закони да приемаме, няма да намалеят жертвите, ако дойде от хората", заяви тя. "Ако в модерните коли сложим хора с примитивно съзнание, жертвите ще нарастват", допълни Комитова. Тя обаче коментира, че това не означава, че не трябва да се работи по хардуера и даде пример, че в момента в регионалното министерство се работи по изменение на наредба 2 от 2004 г., която засяга колоезденето.\nЗам.-министърът обаче не можа да посочи дали в нея се предвижда да има велоалеи, чрез които да се излиза безопасно от градовете и да се насочва към извънградските пътища.\nПредставителят на образователното министерство пък се ангажира с идеята ведомството да контролира дали в училищата се провеждат, и то качествено, часовете по пътна безопасност. Тя направи и предложение - чрез игри още от детската градина и после в училищата да се образоват децата по темата.\nКак велосипедният бум в Азия застрашава търсенето на бензин\nСрещу €40 млн. в Холандия строят най-големия в света паркинг за велосипеди\n18:57, 13 окт 19 / България 483\n17:25, 13 окт 19 / България 67\n22:04, 13 окт 19 / Европа 48\n20:43, 13 окт 19 / Спорт 20928\noporna_to4ka 17:16, 09 мар 17 / Неутрално\nИзползване на велосипед е въпрос на култура, така че съзнанието трябва да е като на западните европейци\nРейтинг: 1371 17:15, 09 мар 17 Неутрално\nХайде стига с ПР-ските изпълнения на Манолова!\nРейтинг: 524 17:16, 09 мар 17 Неутрално\nРейтинг: 352 17:17, 09 мар 17 Неутрално\nКогато стигнем еволюционното ниво датчаните... което няма как да стане.\nРейтинг: 4475 17:18, 09 мар 17 Любопитно\nДания е една от най-велосипедните държави в Европа.Велоялей има не само в градовете по всяка улица.Изградени са и велоалей между 2 града!!!С места за почивка,пейки и т.н.Похвална е инициативата на общината но сме ужасно далече от "веломанията" наа Холандия и Дания\nРейтинг: 581 17:21, 09 мар 17 Неутрално\nЩо си мисля, че Дания е малка, равнинна страна без големи денивилации? Със същият успех може да искат и справедливи условия за отглеждане ба северен елен и моржове.\nРейтинг: 753 17:23, 09 мар 17 Гневно\n"Много са оскъдни пространствата в София и битката за всеки метър е голяма, заяви в началото главният архитект на София Здравко Здравков."\nКракът на г-н Здравков явно не е стъпвал в западна Европа. София е изключително широк град в сравнение с Копенхаген и Амстердам.\nРейтинг: 1571 17:25, 09 мар 17 Весело\nПо-добре първо да настигнем Дания по някои други показатели, пък тогава да гоним бройката велосипедисти.\nМаяМа си прави евтин пиар, останалите ни успиват с общи приказки и бла-бла.\nВелосипедната инфраструктура в София ще се оправи тогава, когато кметичката слезе от кортежа и тръгне с колело на работа, като колежката ѝ от Стокхолм.\nРейтинг: 753 17:25, 09 мар 17 Неутрално\nДо коментар [#5] от "foure":\nПрактически всички модерни велосипеди имат меджу 18 и 30 скорости, което прави аргументът смехотворен.\nРейтинг: 417 17:30, 09 мар 17 Неутрално\nа кой ще глоби почистващите фирми/измисли място за контейнерите за боклук върху велоалеите? хубаво е, че ги отделиха от платното, но на Витошка има поне няколко кофи, които препречват цялата алея\nРейтинг: 524 17:31, 09 мар 17 Неутрално\nИ това го има - същото важи и за Холандия и Белгия - едни много велосипедни нации, но пък Италия, Испания, Франция, Германия...\nРейтинг: 2723 17:34, 09 мар 17 Неутрално\nРейтинг: 506 17:36, 09 мар 17 Неутрално\nДокато не намалее броя на автомобилите, колкото и да си чешат езиците нищо няма да се промени. Тротоарите и улиците са съответно за паркинг и придвижване на автомобилите. Пешеходците и колоездачите слаломиращи с риск за живота по улиците са някакви пречещи единици навсякъде из София.\nКакто хиляди пъти сме обсъждали във форума, не започнат ли сериозни глоби за неправилно паркиране навсякъде, не само в центъра и то ежедневно - промяната ще е само към лошо.\nРейтинг: 1647 17:41, 09 мар 17 Неутрално\n[quote#5:"foure"]Що си мисля, че Дания е малка, равнинна страна без големи денивилации?[/quote]\nСофия не е ли плоска? А Пловдив?\nВ Търново сигурно ще е трудно, но повечето градове в България са с нормален релеф.\nРейтинг: 237 17:43, 09 мар 17 Неутрално\nВсичкото Мара втасала, и само протестите на велосипедистите са ни проблема! Ами колко деца загиват от автомобили! Колко млади хора катастрофират с автомобили. Колко шофират и говорят по телефон.\nКулутурата на движението на обществени места: пеша, с кола, с велосипед, със самолет е еднакво ниска.....\nНо велосипедистите, горките, като хъшовете, немили недраги блъскат педалите....\nБрои ли някой нарушенията на велосипедистите: каране по тротоари, по пешеходни зони, блъскане на пешеходци, говорене по телефон при педалиране, пресичане на пътя на автомобилите, движение без светлини, употреба на алкохол и наркотици..... .....\nРейтинг: 466 17:49, 09 мар 17 Неутрално\n[quote#4:"Messerschmitt"]велоалей[/quote]Начукай си го в тиквата - в българския език няма дума, която в множествено число да завършва с Й (и кратко). Можеш да се правиш на цивилизован колкото искаш, ама не разбирам как, след като си неграмотен.\nРейтинг: 524 17:51, 09 мар 17 Неутрално\nДо коментар [#15] от "100jan":\nСамо троловете държите на правописа\nРейтинг: 2383 17:52, 09 мар 17 Неутрално\nБГ никога няма стигне нито Дания, нито американците, нито когото и да е за каквото и да е. Авторите на Дневник сякаш са мазохисти и няколко пъти настъпват по мазола публиката с нерешими проблеми като ги занимават с такива статии. Вчера писах за велосипедите, сега ще повторя-няма къде да ги караме, няма къде да ги паркираме, няма къде да ги домуваме, да не говорим колко сме изостанали в тая област.\nРейтинг: 858 18:10, 09 мар 17 Неутрално\n[quote#2:"oporna_to4ka"]съзнанието трябва да е като на западните европейци [/quote]\nпо-скоро данък и застраховка за кола плюс глоби и цени на бензина. Така вместо да пълнят хазната на някаква полу-социалистическа западно европейска д-ва, хората избират да карат колело.\nРейтинг: 1961 18:13, 09 мар 17 Неутрално\n''Как България да стигне Дания по колоездачи''\nСамо по пътя на генното модифициране на българина.\nРейтинг: 1961 18:15, 09 мар 17 Неутрално\nПрав си, у нас улиците и шосетата предлагат такива ''денивилации'' или казано по нашему дупки, че е трудно да се балансира на велосипеда.\nРейтинг: 671 18:22, 09 мар 17 Неутрално\n"КАТ ще глобява всички паркирали на велоалеи автомобили, Столичната община ще свърже всички велоалеи в София, спазвайки...\n...а мармота ще завива шоколада в станиол.\nКАТ може да събере 10 000 глоби за 1 ден само за нарушения на основните правила за каране и паркиране - колкото са оправили общото движение по-пътищата толкова ще решат и в частност велосипедните проблеми. А велоалеите на общината на пълна порнография - чудесен пример как се усвояват едни милиони на цената на 3 кутии блажна боя.\nРейтинг: 549 18:25, 09 мар 17 Неутрално\nМного може да се направи за да се гарантира оцеляването на колоездачите, без спор - да се свържат велоалеите, и какво ли не.\nМисля обаче че трудно ще стигнем Дания, и то не само заради това че страната е равнинна. Има и други важни подробности които улесняват ползването на колела:\n1. Ако ползваш колело да стигнеш до работа, можеш ли да го заключиш някъде навън - нямаме никъде паркоместа за колела - в Дания и Холандия има по гарите и т.н.\n2. Климатът в Дания/Холандия е с малка температурна амплитуда - в България зимата имаме сняг, лед, лятото жестока жега. Ясно е че по тази причина просто не е възможно през зимата или комфортно през лятото да се кара колело по всяко време и навсякъде.\n3. В Дания данъка за регистирането на кола е 150% от стойността на колата. Това че се карат колела там не е защото всички си умират по това да карат колело в дъжда (а който е бил в Дания знае че дъжда там идва и с вятър), а просто е ужасно скъпо да имаш кола.\nТака че, вместо да говорим за това колко хора карат колела в Дания и Холандия, по-добре да се съсредоточим върху нещо практично - идеята е с мерки които не засягат много институции да се създаде лесно и евтино повече удобство, и така да се увеличи броя на колоездачите в София.\n1. Специални места и рамки на да си заключиш колелото по основни места в центъра е нещо малко, евтино, но би помогнало.\n2. Велосипедна обиколка на София за деца и подрастващи по вътрешния пръстен на града - НДК, СУ-Ректорат, Сточна Гара, Централна Гара, Руски Паметник, Петте Кьошета, НДК? По време на уикенда след 1ви Юни например - това е популяризиране на карането на колело.\n3. Маркиране на определени ленти в парковете като велоалеи, и само там да може да се кара колело за по-бързо да не се кара заедно с колите по пътищата? През Южен Парк и през Борисовата Градина и т.н. може да се прокарат такива алеи само за велосипеди например.\nТака с прости и евтини мерки, без конфронтация да се създава среда и да се популяризира придвижването с колело. Оттам вече с тази подкрепа от повече хора можеш да искаш и други неща и да имаш претенции към МВР и общината към неправилно паркиралите.\nРейтинг: 466 19:16, 09 мар 17 Неутрално\n[quote#16:"oporna_to4ka"]Само троловете държите на правописа[/quote]\nБих ти отговорил, ама сигурно работното време ти е свършило и едва ли ще прочетеш )))\nРейтинг: 1756 19:32, 09 мар 17 Неутрално\nТочно. Че и климатът й съвършено различен поради морето и Гълфстрийма, който минава оттам, няма големи температурни амплитуди. Ама хората си мислят, че щом силно желаят нещо, то означава че е възможно. Гледай колко минуси са ти напраскали. Трудна е тая работа с мисленето, хората не обичат да го правят, предпочитат емоциите.\nКогато Финландия настигне Испания в отглеждането на портокали, тогава и България ще настигне Дания и Холандия по велосипедисти.\nРейтинг: 480 19:59, 09 мар 17 Неутрално\nВеднаха се сещам за Швейцария, която е всичко друго, но не и равнинна - там има мрежа от велоалеи, която дублира много голям процент от пътищата. Не е проблемът в релефа, а в манталитета ни\nРейтинг: 480 20:01, 09 мар 17 Любопитно\nИ вие сигурно сте от тази порода (преобладаваща в България), която ако може и до банята с кола ще отиде\nРейтинг: 858 20:02, 09 мар 17 Неутрално\n[quote#24:"luda_krava"]тогава и България ще настигне Дания и Холандия по велосипедисти. [/quote]\nалоо, и в България е имало добра традиция с колоездето. Дядо ми е бил във велосипедна рота, аз до началото на 90те не си спомням някой да не е карал колело. Едва когато колите станаха много и безочливи, колелата изчезнаха.\nРейтинг: 1756 20:30, 09 мар 17 Неутрално\nНе знам защо така решихте, но не карам кола. В последните 8 години ползвам само градски градски транспорт. В Дания съм живяла 4 години, така че знам прекрасно за какво става въпрос. Съжалявам, ако не отговарям на предубежденията Ви, но нещата не са толкова идеални колкото си ги въобразявате.\nРейтинг: 1756 20:49, 09 мар 17 Неутрално\nДо коментар [#25] от "kakaginka":\nВ Швейцария велосипедистите са малко под 50% от населението, В Дания над 80%, а в Холандия 99%. Релефът и климатът имат значение, съжалявам, ако много ви се иска да не е така, обаче...\nПоловината причина за броя велосипедисти е в климата и релефа, другата половина в манталитета.\nВпрочем в Швеция са над 60%, но огромната част са в южната равнинна част, в Стокхолм е отврат по отношение на пътеките за велосипедисти. Мъжът ми кара велосипед и е крайно недоволен. Пешеходци и велосипедисти са масово по една и съща пътека и двете страни имат постоянни конфликти. В Дания такова нещо е недопустимо.\nРейтинг: 480 20:56, 09 мар 17 Неутрално\nТочно в Дания не съм ходила и не си мисля нищо за там. Живяла съм достатъчно дълго на други места в Европа и там има друга култура на придвижване. Аз лично предпочитам да се движа с колело, където е сравнително безопасно. Масов манталитет на съседи и колеги е да отиват с колите си на разстояния от 200-500 метра (не живея в София). Съжалявам, че ви приобщих към масата, която счита, че е голям престиж да се вози в собствения си автомобил\nРейтинг: 581 21:25, 09 мар 17 Неутрално\nТи май не си карал велосипед с 18 и 21 скорости. Ако случайно си се качвал на такъв би ли споделил колко точно скорости използваш? Какъв наклон си преодолявал - градуси и дистанция? Бии споделил и положението на веригата при крайните плочи на средно и задно движение. За износване на зъби и верига при тези 21 скорости няма да те питам.\nРейтинг: 581 21:26, 09 мар 17 Неутрално\nГермания също не сърада от кой знае какви превишения на терена.\nРейтинг: 1756 21:29, 09 мар 17 Неутрално\nХайде да си говорим с факти, става ли?\n80% от всички пътувания с колело в Дания са под 5км, 70% са под 3км. Средно 1,5км изминават велосипедистите на ден. Не е кой знае колко много, нали? Гледайте малко по-реалистично на нещата, не залитайте във възторжени възхвали. Колоезденето в Дания е култура, но има и много подходящи условия за тази култура, не е едното голо желание.\nДанните са от сайта cycling-embassy.dk\nДатчаните се грижат много за колоезденето. Не знам в Холандия как е, ама в Дания е прекрасно организирано и много сериозно се обмисля всяка нова пътека до най-малката подробност - от гледна точка на пешеходеца, от гледна точка на велосипедиста, от гледна точка на автомобилния шофьор - всички трябва да са в синхрон и да не се застрашават взаимно.\nРейтинг: 581 21:31, 09 мар 17 Неутрално\nТака е ама къде е Швейцария къде са Холандия, Дания или Великобритания. Все си мисля, че цяла Швейцария не може да се мери пи велосипеди със средно голяма холандско село.\nРейтинг: 1961 23:55, 09 мар 17 Неутрално\nМоля, климатът не е никаква пречка. Най-много съм карала колело, когато живях в Италия в един малък град. Тогава карах при най-различни метеорологични условия, сезони и релефи. И не бях само аз, но дори и бабите и дядовците от района, които си караха велосипедите и в дъжда, държейки в една ръка чъдъра (което аз не одобрявах). А климатът беше близък до нашия, така че тоВа са само оправдания. Истината е, че повечето българи считат под (съмнителното си) достойнство да се предвижват пеша или с велосипед - ами как така ще се излагат пред комшиите!\nРейтинг: 753 08:30, 10 мар 17 Неутрално\nАз собствено последните три години започнах с 3х18, минах на 3х1, върнах се на 3х9, минах на 1х9 и сега съм на сингъл спийд, като минах последователно с плочи 32 и 34 зъна на 14,16 и 18 зъба касета, като сега съм с 36 зъба овална плоча и 16-ка отзад.\nКарам в София през центъра и по Бояна, нямам грижи.\nНещо друго, с което да ти помогна?\nРейтинг: 753 08:33, 10 мар 17 Неутрално\n[quote#35:"princess_x"]Истината е, че повечето българи считат под (съмнителното си) достойнство да се предвижват пеша или с велосипед - ами как така ще се излагат пред комшиите![/quote]\nАбсолютно - колелото показва нисък социален статус, дори когато е по-скъпо и обгрижвано от автопарка наоколо.\nНо лека полека започва да става хипстърско, поне в София, и в топлите месеци много народ се качва на колело.\nРейтинг: 753 08:39, 10 мар 17 Неутрално\n[quote#31:"foure"]За износване на зъби и верига при тези 21 скорости няма да те питам. [/quote]\nНа практика повечето хора карат само на среден венец 32-34 зъба и отзад около средните венци - 14-16-18, като модерените велосипеди са в голямата си част доста over-engineered.\nКолело с амортисьорна вилка, гуми 1.75 - 2.15 цола, една плоча 32-34-36 зъба и венец касета с три до пет скорости са идеалния вариант за над 90% от градската среда. Изключение е Велико Търново\nРейтинг: 753 08:43, 10 мар 17 Неутрално\nНито климатът, нито денивелацията - само трафикът и лошото качество на въздуха може да бъдат пречка.\nДават се примери от Европа, но пропускаме САЩ и Канада, където нито разстоянията са малки, нито е плоско като тепсия, а целогодишното колоездене е много масово.\nЕдинствено в канадски форум човек може да прочете спорове с хидравлични или механични спирачки да се кара под -20\nРейтинг: 11602 09:14, 10 мар 17 Неутрално\nНапълно погрешни стъпки. В Европа няма специализирана администрация за колоездачи, просто има цели, координация и отчитане...\nРейтинг: 581 09:48, 10 мар 17 Неутрално\nТогава за кви 21 скорости ми говориш? Колко реално ползваш?\nРейтинг: 581 09:50, 10 мар 17 Неутрално\nЕ тва ся е приказка.\nРейтинг: 2383 09:51, 10 мар 17 Неутрално\n"Благословена да е тая страна, в която се падат по два велосипеда на глава от населението..."\nАмстердам, 1972 г.,"Няма нищо по-хубаво от лошото време."\nРейтинг: 581 09:55, 10 мар 17 Неутрално\nТрафикът......някои изроди умишлено минават на една боя разстояние. Разчитат, че не можеш да ги настигнеш. Имам няколко случая на извънградско каране и камиони чиито отпечатъци от гуми са на под метър от мен при липса на насрещен трафик. В града един подобен лумпен остана без огледало, реших че не му е нужно щом не го ползва.\nРейтинг: 753 15:12, 10 мар 17 Неутрално\nДо коментар [#41] от "foure":\nЕдна Идеята ми беше, че с денивелацията има наични да се справя човек.\nО, ежедневие. Един такъв бакшиш го догоних и се извини, натисна ме в една кашпа. Иначе съм сгъвал и аз едно огледало, гонили са ме няколко пъти мен с коли и така. Абе забавна работа е\nРейтинг: 1961 16:08, 10 мар 17 Неутрално\nВ Италия живеех близо до фабриката Бианки. По провинциалните шосета се виждаха непрекъснато групи или самотни велосипедисти, екипирани по всички правила на изкуството и с тренирани фигури, които показваха, че това е редовна физическа активност, които изминават кой знае колко много километри всеки уикенд. Подобни гледки има и в Англия, но в България почти не съм срещала такива велосипедисти. Най-разпространените колоездачи у нас са циганите-рециклираджии.\nРейтинг: 753 16:27, 10 мар 17 Неутрално\n[quote#46:"princess_x"] ... в България почти не съм срещала такива велосипедисти. Най-разпространените колоездачи у нас са циганите-рециклираджии.[/quote]\nВ България спортът е проява на екстренцизъм, а колоезденето е повече оцеляване, отколкото хоби.\nТочно те показват каква е най-устойчивата форма на велосипеда - стоманена рамка с една скорост\nРейтинг: 549 17:14, 10 мар 17 Неутрално\nДали в Италия или в България, в малък град е лесно да се кара колело - няма толкова натоварено движение, има тихи "квартални" улици с които да се избегнат колите, и т.н. Освен това възрастните хора и в Италия, и в България нямат нужда от (а и пари за) кола и се придвижват с колело, така че мисля че в това няма нищо специално.\nПроблемът идва когато дойде зимата, а незнам дали в Италия го има този студ и сняг зимата който го има при нас. Помислете само за студа и снега който на няколко пъти затваря цяла България тази зима. Ясно е че винаги ще има някой който да не се притеснява от студа и снега и ще се пробва да кара, но не можем да очакваме да имаме 100,000 хора които да карат колело в студ и в пек.\nА доколкото за достойнството на българина, не бих казал че е съмнително. Хората не са толкова лоши и изостанали колкото си мислите и ако видят ползи и удобства, ще карат колело.\nМоже би за да дойде по-бързо промяната към по-добро е по-полезно да се съсредоточим върху това да създаваме удобства за велосипедистите, да общуваме със скептичните и да разясняваме (и така с години), а не да поучаваме отвисоко и да поставяме под въпрос достойнството на човека до нас - този човек е пожарникарят който ви спасява при пожар, учителят който учи децата ви, съседа ви по етаж.\nРейтинг: 1961 17:36, 10 мар 17 Неутрално\nЗа мене най-голямото неудобство и риск за колоездачите в България е менталитетът на другите моторизирани участници в движението и мръсният въздух. За парвенюшкото отношение към пешеходството и карането на колело съм се убедила от лични разговори и наблюдения.\nКарала съм и през зимата, естествено не, когато е бил натрупал сняг, но тогава и кола трудно може да се кара. И съм карала не само из тихите улички, но основно по междуградските пътища, които в Италия съвсем не са безопасни. Даже благодаря на Бога, че не ми се е случило нищо опасно няколкото години, когато съм била активен колоездач там. И дори не съм била свидетел на катастрофи. Докато в Пловдив съм попадала в доста рискови ситуации НЕ по моя вина; това беше още преди да изградят велоалеите, които тепърва трябва да пробвам, но тъй като въздухът напоследък стана опасно мръснен, се въздържам.\nЗа мене положението у нас е омагьосан кръг, от който няма лесен изход. За да се окуражи използването на велосипеда би трябвало да бъде намалено цялостното движение, което би подобрило и качеството на въздуха, но как да стане това, ако няма добри алтернативи за транспорт. Хората са не по-малко скептични и сноби по отношение и на градския транспорт.


Амулет за зодия Рак | Наноком ООД\nКод: ART6\tКатегория: Амулети\nколичество за Амулет за зодия Рак\nАмулет за зодия Рак – комбинация от специално подбрани природни средства. Те ще внесат динамичната енергия на минералния и растителния свят директно в човешката система, подпомагайки придвижването към по-голяма жизненост и баланс. Не възприемайте амулета като смес от камъни и растения. Амулетът е енергийно средство, предоставящо енергийно равновесие – основата за пълноценен и щастлив живот. Здравето е хармонията в живота.


Слънчев път от 23 октомври до 21 ноември Представен от скорпион, орел, змия или дракон.Опашката и жилото на Скорпиона показват огромната му предприемчивост и защитни качества. Змията е древен езотеричен символ на мъдрост, но носи и...\nТрета декада на Скорпион\nРодените през третата декада между 12 и 22 ноември – притежават висока чувствителност и възприемчивост. Те са сантиментални, романтични и мечтателни, обичат семейството и близките си. Тези Скорпиони са сексуални и...\nВтора декада на Скорпион\nРодените през втората декада между 2 и 11 ноември, освен характерните качества, присъщи за всички Скорпиони, притежават още въображение и фантазия, както и таланти за занимания с изкуство. Те са социално активни в различни обществени...\nПърва декада на Скорпион\nРодените през първата декада на Скорпион от 23 Октомври до 1 Ноември са проницателни и интуитивни, Умеят да работят с парите на другите и да ги увеличават. Успешно се реализират във финансовата сфера и са добри банкери,...